ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
189.81 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.99 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 19,688
గత 24 గంటల్లో నమోదయిన కొత్త కేసులు 3,545
ప్రస్తుత రికవరీ రేటు 98.74%
వారపు పాజిటివిటీ రేటు 0.79%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 189.81 కోట్ల  డోసులను టీకా కార్యక్రమం అధిగమించింది. 2,35,44,994 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.99 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,05,505
|
|
రెండో డోసు
|
|
1,00,21,230
|
|
ముందు జాగ్రత్త డోసు
|
|
48,82,761
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,16,372
|
|
రెండో డోసు
|
|
1,75,47,929
|
|
ముందు జాగ్రత్త డోసు
|
|
78,10,574
|
|
12-14 ఏళ్ల వారు
|
|
మొదటి డోసు
|
|
2,99,46,931
|
|
రెండో డోసు
|
|
88,48,920
|
|
15-18 ఏళ్ల వారు
|
|
మొదటి డోసు
|
|
5,86,32,450
|
|
రెండో డోసు
|
|
4,28,97,083
|
|
18-44 ఏళ్ల వారు
|
|
మొదటి డోసు
|
|
55,59,72,104
|
|
రెండో డోసు
|
|
48,04,83,216
|
|
ముందు జాగ్రత్త డోసు
|
|
2,34,305
|
|
45-59 ఏళ్ల వారు
|
|
మొదటి డోసు
|
|
20,29,75,086
|
|
రెండో డోసు
|
|
18,85,35,769
|
|
ముందు జాగ్రత్త డోసు
|
|
7,16,433
|
|
60 ఏళ్లు పైబడినవారు
|
|
మొదటి డోసు
|
|
12,69,06,067
|
|
రెండో డోసు
|
|
11,74,76,961
|
|
ముందు జాగ్రత్త డోసు
|
|
1,54,42,999
|
|
ముందు జాగ్రత్త డోసులు
|
|
2,90,87,072
|
|
మొత్తం డోసులు
|
|
1,89,81,52,695
దేశవ్యాప్త క్రియాశీల కేసుల సంఖ్య 19,688. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 3,549 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,51,248 కి పెరిగింది.
గత 24 గంటల్లో 3,545 కొత్త కేసులు నమోదయ్యాయి.
గత 24 గంటల్లో మొత్తం 4,65,918 పరీక్షలు చేశారు. దేశవ్యాప్తంగా ఇప్పటివరకు 83.98 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.79 శాతంగా, రోజువారీ పాజిటివిటీ రేటు 0.76 శాతంగా నమోదయ్యాయి.
సాంఘిక న్యాయం, మరియు సాధికారత మంత్రిత్వ శాఖ
ప్రపంచ సికిల్ సెల్ అవగాహనా దినోత్సవం నిర్వహణ
ప్రపంచవ్యాప్తంగా సమూహాలు, కుటుంబాలు, వ్యక్తులను ప్రభావితం చేసే సికిల్ సెల్ డిసీజ్  గురించి అవగాహనను పెంచేందుకు ప్రతి ఏడాది 19 జూన్న ప్రపంచ సికిల్ సెల్ అవగాహనా దినోత్సవాన్ని నిర్వహిస్తారు. సికిల్ సెల్ వ్యాధి అనేది జన్యుపరమైన రక్త రుగ్మత, దీనిని అర్థచంద్రాకారం లేదా కొడవలి రూపంలో ఉండే అసాధారణ ఎర్రటి రక్త కణాల ద్వారా వర్గీకరించడమే కాక అపక్రమ రూపంలో ఉన్న కణాల వల్ల రక్త నాళాలలో అడ్డంకులు ఏర్పడి భిన్నమైన ఆరోగ్య పరిణామాలకు దారి తీస్తుంది. ఈ ఏడాది సికిల్ వ్యాధి దినోత్సవ ఇతివృత్తం ప్రపంచ సికిల్ సెల్ సమూహాలను నిర్మించి, బలోపేతం చేయడం, నవజాత శిశువుల స్క్రీనింగ్ను అధికారికంగా చేయడం & మీ సికిల్ సెల్ వ్యాధి స్థితిని తెలుసుకోవడం.
సికిల్ సెల్ వ్యాధిపై పోరాటంలో నవజాత శిశువులు, వయోజనుల జన్యురూపాన్ని అవగాహన చేసుకోవడం తొలి అడుగు అని గుర్తించడమన్నది ఈ ఇతివృత్త సారాంశం. అలాగే, సికిల్ సెల్ వ్యాధి స్థితిని గుర్తించేందుకు అధునాతన సాంకేతికతను ఉపయోగించవలసిందిగా ఇతివృత్తం విజ్ఞప్తి చేస్తుంది. భారత సామాజిక న్యాయం& సాధికారత మంత్రిత్వ శాఖ కింద పని చేసే వికలాంగ వ్యక్తుల సాధికారత విభాగం  అన్నది దేశంలో వైకల్యం ఉన్న వ్యక్తుల అభివృద్ధి అజెండాను చూసుకునే నోడల్ సంస్థ. ప్రజలలో సికిల్ సెల్ వ్యాధి గురించిన అవగాహనను సృష్టించాలన్న దృష్టితో, భారతదేశ వ్యాప్తంగా 30కి పైగా ప్రదేశాలలో విభాగంతో సంబంధం కలిగి ఉన్న సంస్థల వ్యాప్తంగా ప్రపంచ సికిల్ సెల్ వ్యాధి దినోత్సవ కార్యక్రమాలను డిపార్ట్మెంట్ నిర్వహించింది. ప్రపంచ సికిల్ సెల్ వ్యాధి దినోత్సవాన్ని నిర్వహించేందుకు అవగాహనా కార్యక్రమాలు, జాతీయ స్థాయి సెమినార్లు & వర్క్షాప్లు, అన్లైన్ క్విజ్ కార్యక్రమం, వెబినార్లు వ్యాసాలు & పోస్టర్ల తయారీ పోటీలు తదితరాలను నిర్వహించారు.
మానవ వనరుల అభివృద్ధి మంత్రిత్వ శాఖ
కేంద్రీయ విద్యాలయాలు, నవోదయ విద్యాలయాలకు చెందిన 63 మంది విద్యార్థులు టీచర్ల పర్యవేక్షణలో జపాన్ లో విద్యా, విజ్ఞాన విహార / అవగాహన యాత్రకు బయలుదేరి వెళ్లారు.
న్యూఢిల్లీలో శనివారం జెండా ఊపి యాత్ర ప్రారంభించారు.
జపాన్ శాస్త్ర సాంకేతిక  సంస్థ సహకారంతో భారత ప్రభుత్వ విద్యా మంత్రిత్వ శాఖ ఏర్పాటు చేసిన ఈ యాత్రకు శనివారం జెండా ఊపి ప్రారంభించారు. మొత్తం 63 మంది విద్యార్థులు టీచర్ల పర్యవేక్షణలో జయం యాత్రకు బయలుదేరి వెళ్లారు.
విద్యా, విజ్ఞాన విహార / అవగాహన యాత్రలో విద్యార్థులు స్వయంగా తెలుసుకుని విజ్ఞాన సముపార్జన కోసం జపాన్ లో వివిధ ప్రముఖ పారిశ్రామిక సంస్థలు, ప్రదర్శనశాలలు, యూనివర్సిటీలు, పరిశోధనా సంస్థలు చూస్తారు. తద్వారా వారికి తమ జీవనోపాధి మార్గాన్ని, జీవిత గమనాన్ని ఎంచుకోవడానికి మార్గదర్శకంగా ఉంటుంది. కేంద్రీయ విద్యాలయాలు, నవోదయ విద్యాలయాల 11-12 తరగతులలో ఉన్నత శ్రేణిలో ఉత్తీర్ణులై వివిధ అంశాలు /విషయాలలో ఉన్నత విద్యాభ్యాసం చేయాలని అభిషలించే విద్యార్థులు ఈ బృందంలో ఉన్నారు. జూలై 9 నుంచి 15 వరకు రోజుల యాత్రకు వెళ్తున్న ఈ విద్యార్థులు ప్రేరణ పొంది ఎంతో ఉత్సహపూరితులై ఉన్నారు.
ఈ కార్యక్రమానికి విద్యా మంత్రిత్వశాఖ పరిధిలోని పాఠశాల విద్య & సాక్షరత శాఖ జాయింట్ సెక్రటరీ శ్రీమతి అర్చనా శర్మ
అవస్థీ , జపాన్ జె ఎస్ టి మేనేజర్ శ్రీ కెమ్మోషి యుకియో, సి ఐ ఇ టి - ఎన్ సి ఇ ఆర్ టి జాయింట్ డైరెక్టర్ డాక్టర్ ఏ. పి. బెహరా, విద్యా మంత్రిత్వ శాఖ , కేంద్రీయ విద్యాలయ సంఘటన, నవోదయ విద్యాలయ సమితి అధికారులు , తదితరులు హాజరయ్యారు.
యువతలో మేధో వికాసంతో పాటు శాస్త్ర శోధనను అభివృద్ధి చేసేందుకు 2014 నుంచి జపాన్ శాస్త్ర సాంకేతిక  సంస్థ భారత ప్రభుత్వ విద్యా మంత్రిత్వశాఖ పరిధిలోని పాఠశాల విద్య & సాక్షరత శాఖతో కలసి సకురా విజ్ఞానశాస్త్ర కార్యక్రమం కింద సకురా ఉన్నత పాఠశాల కార్యక్రమాన్ని అమలు చేస్తున్నది. భారత విద్యార్థులను స్వల్పకాలిక పర్యటన కార్యక్రమం కింద జపాన్ యాత్రకు ఆహ్వానిస్తారు. వారు జపాన్ అత్యాధునిక శాస్త్ర సాంకేతిక అభివృద్ధిని గురించి, ఆ దేశ సంస్కృతిని గురించి తెలుసుకునే అవకాశం కలుగుతుంది.
మొదటిసారి ఇండియా 2016 ఏప్రిల్ లో ఈ కార్యక్రమంలో పాల్గొంది. ఈ కార్యక్రమం కింద ఇప్పటివరకు 411 మంది విద్యార్థులు 69 మంది పర్యవేక్షకులతో కలసి జపాన్ సందర్శించారు. మన దేశం నుంచి చివరి బృందం 2019 నవంబర్ లో జపాన్ వెళ్లి వచ్చింది. విశ్వ మహమ్మారి కోవిడ్ -19 కాలంలో జె ఎస్ టి ఆన్ లైన్ లో యూనివర్సిటీ సందర్శనలు నిర్వహించింది.
పర్యటక మంత్రిత్వ శాఖ
50 కోట్ల వ్యాక్సిన్ డోసులు.. పర్యాటకరంగంలో భారీ విశ్వాసాన్ని పెంపొందిస్తాయి: జి. కిషన్ రెడ్డి
దేశవ్యాప్తంగా వ్యాక్సిన్ పంపిణీ 50 కోట్ల డోసుల మైలురాయిని దాటడం పర్యాటకరంగంలో భారీ విశ్వాసాన్ని పెంపొందిస్తుందని ఈశాన్యప్రాంత పర్యాటక, సాంస్కృతిక అభివృద్ధిశాఖ మంత్రి జి. కిషన్ రెడ్డి అన్నారు.
‘‘ మా దేశ ప్రజలు, ఆరోగ్య సిబ్బంది, ప్రధానమంత్రి నరేంద్రమోదీ సమష్టి కృషితో ..50 కోట్ల డోసుల కోవిడ్ వ్యాక్సినేషన్ ద్వారా కరోనా మహమ్మారి పరిస్థితుల్లో కూడా భారత్ ఎదుగుతోందని మేము ప్రపంచానికి నిరూపించాము. # సబ్ కో వ్యాక్సిన్ ముఫ్ట్ వ్యాక్సిన్”అని మంత్రి ట్వీట్ చేశారు.
ట్వీట్ లింక్:
https://twitter.com/kishanreddybjp/status/1423674302314868741?s=20
పర్యాటక రంగం పునురుద్ధరణలో వ్యాక్సినేషన్ కీలక పాత్ర పోషిస్తుందని కేంద్రమంత్రి అన్నారు. ‘సార్వత్రిక టీకా కార్యక్రమం కేవలం పర్యాటకరంగం పురోభివృద్ధికే కాకుండా విదేశీ పర్యాటకుల్లో ఆత్మవిశ్వాసాన్ని పెంపొందించడానికి కూడా సాయపడుతుంది. అంతేకాకుండా దేశీయ పర్యాటకరంగానికి కూడా మంచి మద్దతు లభిస్తుంది’ అని మంత్రి పేర్కొన్నారు. వైరస్ నుంచి రక్షణ పొందడానికి పర్యాటకరంగంలో భాగస్వాములైనవారంతా వ్యాక్సినేషన్ కోసం ముందుకు రావాలని, సహకరించాలని కిషన్ రెడ్డి కోరారు. ఆరోగ్య మంత్రిత్వశాఖ సూచించిన జాగ్రత్తలను, ప్రోటోకాల్ను అంతా తప్పకుండా పాటించాలని, సామాజిక దూరం పాటించడం, ఫేస్ మాస్క్ ధరించడం వంటి నిబంధనలు తప్పక పాటించాలని నొక్కి చెప్పారు.
ప్రధాన మంత్రి నాయకత్వంలో తీసుకున్న అనేక చురుకైన చర్యల కారణంగా టీకా కార్యక్రమం దేశవ్యాప్తంగా వేగవంతంగా కొనసాగుతోందని కూడా కేంద్రమంత్రి పేర్కొన్నారు. “ దూరదృష్టి కలిగిన ప్రధానమంత్రి నాయకత్వంలో మా ప్రభుత్వం నిర్విరామంగా చేస్తున్న ప్రయత్నాల కారణంగానే మనం ఈరోజు ఈ ఫలితాలను చూస్తున్నాం. టీకా అభివృద్ధికి ప్రభుత్వం ఓ ఇంక్యుబేటర్గా పనిచేసింది. ఫలితంగానే ప్రతిరోజూ ఇంతర దేశాలకంటే ఎక్కువ సంఖ్యలో మనం టీకాలను వేయగలుగుతున్నాం’’ అని మంత్రి పేర్కొన్నారు.
ఫ్రంట్ లైన్ కార్మికులు మరియు ఇతర వైద్య సిబ్బంది చేసిన పనిని కేంద్ర మంత్రి ప్రశంసించారు. "డాక్టర్లు, నర్సులు, మున్సిపల్ కార్మికులు, ఆశా వర్కర్లు మరియు ప్రభుత్వ ఉద్యోగులతో సహా ఫ్రంట్-లైన్ ఆరోగ్య కార్యకర్తలందరికీ నేను సెల్యూట్ చేయాలనుకుంటున్నాను. ఎందుకంటే కోవిడ్19 వ్యాక్సినేషన్ ప్రారంభించకముందే మహమ్మారి నుంచి ప్రజలకు రక్షణ కల్పించేలా ‘సురక్ష కవచం’లా నిలిచారు’ అని మంత్రి పేర్కొన్నారు.
జూన్ 21, 2021 నుంచి దేశవ్యాప్తంగా సార్వత్రిక టీకార్యక్రమాన్ని ప్రారంభించి, వ్యాక్సినేషన్ను వేగవంతం చేయడం ద్వారా దేశ ప్రజల్లో భద్రతాభావం పెరిగిందని మంత్రి పేర్కొన్నారు. ‘చివరి 10 కోట్ల వ్యాక్సిన్లను ఇవ్వడానికి మాకు కేవలం 20 రోజులు మాత్రమే పట్టింది. సార్వత్రిక టీకా కార్యక్రమం దిశగా ప్రభుత్వం ఎంత చురుకుగా పనిచేస్తుందనే విషయాన్ని తెలియజేయడానికి ఇది నిరదర్శనంగా నిలుస్తుంది’ అని మంత్రి కిషన్ రెడ్డి పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
క్రీడా మంత్రిత్వ శాఖ నీరజ్ చోప్రా, మరో ముగ్గురు అథ్లెట్లను టార్గెట్ ఒలింపిక్ పోడియం స్కీం  కింద విదేశీ శిక్షణా శిబిరాలకు పంపించేందుకు సుమారు రూ. 94 లక్షల నిధుల మంజూరుకు అనుమతి
బ్రిటన్ లోని లౌబరో విశ్వవిద్యాలయంలో శిక్షణ పొందాలనే ఒలింపిక్ గోల్డ్ మెడలిస్ట్ నీరజ్ చోప్రా ప్రతిపాదనను 18వ తేదీన జరిగిన మిషన్ ఒలింపిక్ సెల్  86వ సమావేశంలో ఆమోదించింది. కోచ్ డాక్టర్ క్లాస్ బార్టోనిట్జ్, ఫిజియోథెరపిస్ట్ ఇషాన్ మార్వాహాతో కలిసి నీరజ్ చోప్రా 63 రోజుల పాటు లౌబరోలో శిక్షణ పొందడానికి ఈ వారంలో యూకే వెళ్లేందుకు సన్నద్ధం అవుతున్నారు.
నీరజ్తో పాటు, షట్లర్ కిదాంబి శ్రీకాంత్, అతని కోచ్ మరియు ఫిజియోథెరపిస్ట్తో పాటు ఇండోనేషియాలోని జకార్తాలోని ప్రిస్మా స్పోర్ట్స్ క్లబ్లో 29 రోజుల పాటు శిక్షణ పొందనున్నారు, రెజ్లర్ దీపక్ పునియా, అతని ఫిజియోథెరపిస్ట్తో పాటు శిక్షణ పొందే ప్రతిపాదనలను కూడా ఎంఓసి ఆమోదించింది. 34 రోజుల పాటు అమెరికాలోని మిచిగాన్ లో వీరు శిక్షణ పొందనున్నారు. జావెలిన్ త్రోయర్, కామన్వెల్త్ గేమ్స్ పతక విజేత అన్నూ రాణి, ఆమె ఫిజియోథెరపిస్ట్తో పాటు జర్మనీలోని లీచ్టాత్లెటిక్-జెమీన్షాఫ్ట్ అఫెన్బర్గ్లో కోచ్ వెర్నర్ డేనియల్స్ ఆధ్వర్యంలో శిక్షణ తీసుకోనున్నారు. కోచ్ వెర్నర్ డేనియల్స్ గతంలో నీరజ్ చోప్రా కు కూడా శిక్షణ ఇచ్చారు.
స్పోర్ట్స్ అథారిటీ ఆఫ్ ఇండియా టార్గెట్ ఒలింపిక్ పోడియం స్కీమ్  కింద వీరికి నిధులు సమకూరుస్తారు. క్రీడాకారులు, వారి సహాయక సిబ్బంది విమానాలు, వసతి, స్థానిక ప్రయాణం, ఇతర ఖర్చులతోపాటు ఆహార ఖర్చులకు ఈ నిధులు వెచ్చిస్తారు. అంతే కాకుండా టాప్స్ ప్రతి అథ్లెట్కు వారి బస సమయంలో వారు చేసే ఇతర ఖర్చుల కోసం రోజుకు 50 డాలర్ల భత్యం అందజేస్తుంది.
పైన పేర్కొన్న అథ్లెట్లందరి శిక్షణకు మొత్తం సుమారుగా రూ. 94 లక్షలు ఖర్చవుతుంది. దీనిని యువజన వ్యవహారాలు, క్రీడా మంత్రిత్వ శాఖ కి చెందిన నేషనల్ స్పోర్ట్స్ డెవలప్మెంట్ ఫండ్  కింద విడుదల చేస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.16 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.17 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,16,02,325
|
|
అందుబాటులోని నిల్వలు
|
|
5,17,71,950
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.16 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.17 కోట్లకు పైగా  డోసులు అందుబాటులో ఉన్నాయి.
హోం మంత్రిత్వ శాఖ
అనుసంధాన న్యాయ వ్యవస్థ  అమలుకు కేంద్ర ప్రభుత్వం ఆమోదం
2022-23 నుంచి 2025-26 మధ్య ప్రాజెక్టు అమలుకు అనుమతి మంజూరు చేసిన ప్రధానమంత్రి శ్రీ నరేంద్రమోదీ
3,375 కోట్ల రూపాయల వ్యయంతో కేంద్ర ప్రభుత్వ ప్రాజెక్టుగా అమలు
రెండవ దశ సమర్థవంతమైన మరియు ఆధునిక పోలీసింగ్ను నిర్ధారించే దిశగా కేంద్ర హోం మంత్రి శ్రీ అమిత్ షా మార్గదర్శకత్వంలో రూపుదిద్దుకున్నఐసిజెఎస్
దేశంలో 2022-23 నుంచి 2025-26 మధ్య కాలంలో మొత్తం .3,375 కోట్ల రూపాయల వ్యయంతో ఇంటర్-ఆఫరబుల్ క్రిమినల్ జస్టిస్ సిస్టమ్  ప్రాజెక్ట్ అమలుకు ప్రధానమంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం ఆమోదం తెలిపింది.కేంద్ర హోం వ్యవహారాల మంత్రిత్వ శాఖ ప్రాజెక్టు అమలు చేస్తుంది. సమర్థవంతమైన మరియు ఆధునిక పోలీస్ వ్యవస్థను అభివృద్థి చేసేందుకు కేంద్ర హోం మంత్రి శ్రీ అమిత్ షా మార్గదర్శకత్వంలో రూపొందిన ఐసిజెఎస్ ప్రాజెక్ట్ రెండవ దోహదపడుతుంది. అవుతుంది. ఈ ప్రాజెక్టు కేంద్ర ప్రాయోజిత పథకం గా అమలు చేయబడుతుంది.
హై స్పీడ్ కనెక్టివిటీతో అంకితమైన మరియు సురక్షితమైన క్లౌడ్ ఆధారిత మౌలిక సదుపాయాల ద్వారా ఐసిజెఎస్ అందుబాటులోకి వస్తుంది. ప్రాజెక్టును నేషనల్ ఇన్ఫర్మేటిక్స్ సెంటర్  సహకారంతో నేషనల్ క్రైమ్ రికార్డ్స్ బ్యూరో అమలు చేస్తుంది. రాష్ట్రాలు మరియు కేంద్రపాలిత ప్రాంతాల సహకారంతో ఈ ప్రాజెక్ట్ అమలు చేయబడుతుంది.
నేపథ్యం
అయిదు వ్యవస్థలను అనుసంధానం చేసి దేశంలలో శిక్ష ధర్మ నిర్ణాయక స్మృతి  ను వేగంగా అందించేందుకు ఇంటర్-ఆపరబుల్ క్రిమినల్ జస్టిస్ సిస్టమ్  సహరకిస్తుంది. ప్రధాన ఐటీ వ్యవస్థను అనుసంధానం చేస్తూ కింది అయిదు వ్యవస్థలను ఏకతాటిపైకి తీసుకుని వచ్చేందుకు ఎన్ఐసుని జాతీయ వేదికగా అభివృద్ధి చేసేందుకు కృషి జరుగుతుంది.
1. పోలీస్ ,
2. ఫోరెన్సిక్ ల్యాబ్స్ కోసం ఈ-ఫోరెన్సిక్స్,
3. కోర్టుల కోసం ఈ-కోర్టులు,
4. పబ్లిక్ ప్రాసిక్యూటర్లకు ఈ-ప్రాసిక్యూషన్
5. జైళ్ల కోసం ఈ-జైళ్లు.
ఎన్ఐసి ప్రాజెక్ట్ దశ-Iలో వ్యక్తిగత ఐటి వ్యవస్థలను అభివృద్థి చేసి అమలు చేయడం జరిగింది. స్థిరీకరించబడిన ఈ వ్యవస్థలలో రికార్డుల శోధన కూడా ప్రారంభించబడింది.
రెండవ దశ వ్యవస్థ 'వన్ డేటా వన్ ఎంట్రీ' సూత్రంపై నిర్మించబడుతుంది దీని ద్వారా సమాచారాన్ని ఒక వ్యవస్థలో ఒకసారి మాత్రమే నమోదు చేస్తారు. మిగిలిన వ్యవస్థలలో సమాచారాన్ని తిరిగి నమోదు చేయాల్సిన అవసరం లేకుండా అన్ని ఇతర వ్యవస్థలలో అదే సమాచారం అందుబాటులో ఉంటుంది.
మంత్రిమండలి
డీపీఐఐటీ కార్యదర్శి డా.గురుప్రసాద్ మొహాపాత్ర మరణం పట్ల కేంద్ర మంత్రివర్గ కార్యదర్శి సంతాపం
డీపీఐఐటీ కార్యదర్శి డా.గురుప్రసాద్ మొహాపాత్ర ఆకస్మిక మరణం పట్ల కేంద్ర మంత్రివర్గ కార్యదర్శి శ్రీ రాజీవ్ గౌబా తీవ్ర దిగ్భ్రాంతి వ్యక్తం చేశారు. తన సంతాపాన్ని ట్వీట్ ద్వారా తెలియజేశారు.
“డా.మొహాపాత్ర నా ప్రియ సహోద్యోగి. వ్యూహాత్మక ఆలోచనలు, నాయకత్వ లక్షణాలు నిండిన ఉత్తమ ప్రజా సేవకుడు.
ఒక సాధికారిత బృందానికి అధిపతిగా కొవిడ్-19 మహమ్మారిపై పోరాటంలో అంకితభావంతో పనిచేశారు.
కరోనా సోకి ఆరోగ్యం బాగా లేనప్పటికీ, గంటల తరబడి పని చేస్తూనే ఉండేవారు. దేశవ్యాప్తంగా ఆక్సిజన్ కోసం తీవ్రమైన డిమాండ్ ఉన్న క్లిష్ట పరిస్థితుల్లో ఆక్సిజన్ సరఫరాను పర్యవేక్షించారు.
చురుకైన విధానాలు, ప్రజాసేవ పట్ల నిబద్ధతతో డా.మొహాపాత్ర చిరస్మరణీయులు. ఆయన ఆకస్మిక మరణం మనందరికీ తీరని నష్టం. ఆయన కుటుంబ సభ్యులకు నా ప్రగాఢ సంతాపం తెలుపుతున్నాను” అని తన ట్వీట్లో శ్రీ రాజీవ్ గౌబా పేర్కొన్నారు.
వ్యవసాయ మంత్రిత్వ శాఖ
దుబాయ్లో ఆర్గానిక్ & హార్టికల్చర్ ఉత్పత్తి ఎగుమతి సామర్థ్యాన్ని ప్రదర్శించిన భారతదేశం ఎక్స్ పో 2020
మహమ్మారి ఉన్నప్పటికీ, 2019-20 స్థాయిల కంటే 51% పెరిగిన భారతదేశ సేంద్రీయ ఎగుమతులు
గ్లోబల్ మార్కెట్లో భారతదేశం సేంద్రీయ వ్యవసాయం, ఉద్యానవన ఉత్పత్తుల బలాన్ని అంచనా వేయడానికి, ఎక్స్ పో 2020 దుబాయ్లోని ఇండియా పెవిలియన్లో కొనసాగుతున్న 'ఆహారం, వ్యవసాయం మరియు జీవనోపాధి' పక్షంలో భాగంగా "ఇండియన్ ఆర్గానిక్ మరియు హార్టికల్చర్ సెక్టార్-మూవింగ్ అప్ ది వాల్యూ చైన్" అనే సెమినార్ను నిర్వహించింది.
భారత వ్యవసాయ రంగం అందించే అవకాశాలు, భారీ ఎగుమతి సంభావ్యతపై చర్చించేందుకు జరిగిన సెమినార్లో ప్రభుత్వ & ప్రైవేట్ రంగానికి చెందిన ప్రతినిధులు పాల్గొన్నారు.
వ్యవసాయ, రైతు సంక్షేమ మంత్రిత్వ శాఖ అదనపు కార్యదర్శి శ్రీ పి కే స్వైన్ మాట్లాడుతూ, “‘రైజింగ్ ఇండియా’లో, వ్యవసాయం అనేది భారత ఆర్థిక వ్యవస్థకు గణనీయంగా దోహదపడే ప్రధాన రంగం. 15 వ్యవసాయ-వాతావరణ మండలాలతో, సమృద్ధిగా ఉన్న నేల, ఖనిజ లవణాలు మెండుగా ఉన్న నీటి వనరులు, వైవిధ్యం మరియు నాణ్యతను కలిగి ఉంది. భారతదేశం ప్రపంచంలోని ఆహార కేంద్రంగా మారే మార్గంలో ఉంది. ప్రపంచానికి మంచి వ్యవసాయ పద్ధతులతో ఆహారం మరియు పోషక భద్రత రెండింటినీ అందిస్తోంది" అని అన్నారు.
దేశంలో ఈ రంగం విస్తరణను ప్రశంసిస్తూ, "సేంద్రీయ ఉద్యానవనాల, అమోఘమైన వృద్ధి పథంతో భారతదేశం చరిత్రను లిఖిస్తోంది" అని శ్రీ స్వైన్ అన్నారు. వ్యవసాయ సరఫరా గొలుసులో పెట్టుబడులు పెట్టాలని, ఈ రంగంలో ప్రభుత్వం ప్రవేశపెట్టిన ఎఫ్డిఐ విధానాలను సద్వినియోగం చేసుకోవాలని ప్రపంచ పెట్టుబడిదారులను ఆయన కోరారు. భారత రాయబార కార్యాలయం, రోమ్ & ఇటలీ & ప్రతినిధి డాక్టర్ బి.రాజేంద్ర మాట్లాడుతూ “మా సేంద్రీయ ఉద్యానవన ఉత్పత్తుల నాణ్యతను నిర్ధారించడంలో మేము చాలా కృషి చేయాలి, ఎగుమతిని విస్తరించడానికి అటువంటి గ్లోబల్ ప్లాట్ఫారమ్ల ప్రయోజనాన్ని పొందాలి అని తెలిపారు. భారతదేశంలో సేంద్రీయ మరియు ఉద్యానవన ఉత్పత్తుల ఎగుమతి సంభావ్యత గురించి వ్యవసాయం మరియు రైతు సంక్షేమ మంత్రిత్వ శాఖ జాయింట్ సెక్రటరీ శ్రీ ప్రియా రంజన్, “మన సేంద్రీయ ఉత్పత్తుల నాణ్యతను నిర్ధారించడానికి, ధృవీకరణ వ్యవస్థను కలిగి ఉండాలి. భారత ప్రభుత్వం సేంద్రీయ ఉత్పత్తుల కోసం రెండు ధృవీకరణ వ్యవస్థలను ప్రోత్సహించింది”. అని తెలిపారు. భారతీయ సేంద్రీయ మరియు ఉద్యానవన ఉత్పత్తులకు మంచి ఆమోదయోగ్యత కోసం తగిన ఫైటోసానిటరీ ప్రోటోకాల్లను నిర్ధారించాల్సిన అవసరం ఉందని ఆయన నొక్కి చెప్పారు. "2030 నాటికి ప్రపంచ పండ్లు మరియు కూరగాయల మార్కెట్లో 10% ఎగుమతి వాటాను లక్ష్యంగా చేసుకోవాలని మేము భావిస్తున్నాము" అని ఆయన చెప్పారు.
మహమ్మారి ఉన్నప్పటికీ, భారతదేశ సేంద్రీయ ఎగుమతులు 2019-20 స్థాయిల కంటే 51% వృద్ధి చెందాయని సూచించడం సానుకూల పరిణామం. భారతదేశ సేంద్రీయ ఎగుమతులు 2020-21లో 8,88,180 మెట్రిక్ టన్నులు ఉన్నాయి. భారతదేశ వ్యవసాయ పర్యావరణ వ్యవస్థ ఆకట్టుకునే పథాన్ని హైలైట్ చేస్తూ, కేపిఎంజి భాగస్వామి, ఫుడ్ & అగ్రిబిజినెస్ శ్రీ కె. శ్రీనివాస్ మాట్లాడుతూ, “వ్యవసాయంలోని మొదటి పది ఎగుమతి దేశాలలో భారతదేశం స్థానం పొందింది. మొత్తం ఎగుమతులు చాలా గణనీయమైన స్థాయిలో వృద్ధి చెందాయి. మహమ్మారి సవాళ్లు ఉన్నప్పటికీ, మేము ఈ ఘనతను సాధించగలిగాము. ఇది ప్రపంచవ్యాప్తంగా ఎగుమతిదారుగా భారతదేశం స్థానాన్ని బలోపేతం చేస్తుంది.” అని చెప్పారు. సేంద్రీయ మరియు ఉద్యానవన ఉత్పత్తులను ప్రోత్సహించడానికి ఎగుమతి-కేంద్రీకృత వ్యూహంపై ఉద్ఘాటిస్తూ, “ఈ వేదిక మాకు సహాయం చేస్తోంది. ఉద్యానవన రంగంలో భారతదేశానికి ప్రాముఖ్యతనిచ్చేందుకు పెట్టుబడిదారులతో అవగాహన మరియు సామర్థ్యాన్ని పెంపొందించే ప్రయత్నం ప్రారంభం అయింది.
'ఆహారం, వ్యవసాయం మరియు జీవనోపాధి' పక్షం మార్చి 2న ముగుస్తుంది.
రైల్వే మంత్రిత్వ శాఖ
జూన్ 2, 2020 ఉదయం 10 గం. వరకు 4155 శ్రామిక్ స్పెషల్ రైళ్లను నడిపిన రైల్వే శాఖ
గమ్యస్థానాలకు చేరిన 57 లక్షలకు పైగా ప్రయాణీకులు
ఒక్క మే నెలలోనే 50 లక్షలకు పైగా ప్రజల ప్రయాణం
మే 12వ తేదీ నుంచి 30 ప్రత్యేక రాజధాని రైళ్లను నడుపుతున్న రైల్వే శాఖ
జూన్ 1వ తేదీ నుంచి పరుగులు పెడుతున్న 200 ఇతర ప్రత్యేక రైళ్లు
లాక్డౌన్ కారణంగా దేశంలోని వివిధ ప్రాంతాల్లో చిక్కుకుపోయిన వలస కార్మికులు, యాత్రికులు, విద్యార్థులు, ఇతర ప్రజలను ప్రత్యేక రైళ్ల ద్వారా తరలించేందుకు కేంద్ర హోంశాఖ అనుమతినిచ్చిన తర్వాత, మే 1వ తేదీ నుంచి రైల్వే శాఖ శ్రామిక్ స్పెషల్ రైళ్లను నడుపుతోంది.
జూన్ 2వ తేదీ నాటికి మొత్తం 4155 శ్రామిక్ స్పెషల్ రైళ్లను దేశంలోని వివిధ రాష్ట్రాల నుంచి నడుపుతున్నారు. శ్రామిక్ స్పెషల్ రైళ్లు ప్రారంభమైన నాటి నుంచి జూన్ 2 వరకు, ఈ 33 రోజుల్లో 57 లక్షలకుపైగా వలస కార్మికులను స్వరాష్ట్రాలకు తరలించారు.
వివిధ రాష్ట్రాలు, కేంద్ర పాలిత ప్రాంతాల నుంచి ఈ 4155 రైళ్లు నడుస్తున్నాయి. అత్యధికంగా రైళ్లు మొదలువుతున్న రాష్ట్రాలు వరుసగా గుజరాత్ , మహారాష్ట్ర , పంజాబ్ , బిహార్ , ఉత్తరప్రదేశ్ .
ఇవన్నీ దేశంలోని వివిధ రాష్ట్రాలు, కేంద్ర పాలిత ప్రాంతాలకు చేరుతున్నాయి. అత్యధిక రైళ్ల గమ్యస్థానాలుగా ఉన్న రాష్ట్రాలు వరుసగా ఉత్తరప్రదేశ్ , బిహార్ , ఝార్ఖండ్ , ఒడిశా , పశ్చిమ బెంగాల్ . ఇవన్నీ
ప్రస్తుతం ఎలాంటి రద్దీ సమస్యలు లేకుండా నడుస్తున్నాయి.
శ్రామిక్ స్పెషల్ రైళ్లకు అదనంగా, మే 12వ తేదీ నుంచి 30 ప్రత్యేక రాజధాని రైళ్లను రైల్వే శాఖ నడుపుతోంది. జూన్ 1వ తేదీ నుంచి 200కు పైగా ఇతర రైళ్లు పట్టాలపై పరుగులు తీస్తున్నాయి.
(Visitor Counter : 147
యువజన వ్యవహారాలు, క్రీడల మంత్రిత్వ శాఖ
ఒలంపిక్స్ కు వెళ్ళే క్రీడాకారులకోసం జాతీయ శిక్షణాశిబిరాల పునరుద్ధరణ
కోవిడ్ సంక్షోభం నేపథ్యంలో జపాన్ లోని టోక్యో నగరంలో 2021 లో జరగబోయే ఒలంపిక్ క్రీడలకోసం శిక్షణ సజావుగా సాగేందుకు ఈ దిగువ పేర్కొన్న చర్యలు తీసుకున్నాం:
 శిక్షణాకేంద్రాలలో క్రీడా కార్యక్రమాలు పునరుద్ధరించటం కోసం " ఖేలో ఇండియా ఫిర్ సే" కింద ప్రామాణిక నిర్వహణా విధానాలు రూపొందించాం. ఈ కేంద్రాలలోని దిగువ పేర్కొన్న అందరికోసం ప్రమాణాలు తయారుచేశాం:
• అందరు క్రీడాకారులు
• సాంకేతిక, సాంకేతికేతర సహాయ సిబ్బంది
• మొత్తం పాలనాసిబ్బంది
• అన్ని హాస్టళ్ళ నిర్వాహక సిబ్బంది
• కేంద్రానికి వచ్చే సందర్శకులందరూ
 మార్గదర్శకాలన్నిటినీ తూచా తప్పకుండా పాటించేలా చూడటానికి శిక్షణాకేంద్రాల్లో కోవిడ్ టాస్క్ ఫోర్స్ కమిటీ ఏర్పాటు. క్రమం తప్పకుండా పర్యవేక్షించే బాధ్యత, ఆరోగ్య రక్షణ ఏర్పాట్లు చూసే బాధ్యత ఈ కమిటీదే .
 ఈ ప్రామాణిక మార్గదర్శకాలు క్రీడాంశాలను స్పర్శ అవసరం లేని క్రీడలు, కొద్దిపాటి స్పర్శ మాత్రం అనివార్యమయ్యే క్రీడలు, పూర్తిగా స్పర్శ అవసరమయ్యే క్రీడలు, నీటిలో క్రీడలు అనే విభాగాలుగా చేసి అమలుకు దోహదపడతాయి.
 స్పోర్ట్స్ అథారిటీ ఆఫ్ ఇండియా వారి ప్రాంతీయ కేంద్రాలు, రాష్ట్ర ప్రభుత్వాలు, స్వచ్ఛంద సంస్థల సహకారంతో క్రీడాకారులకు అవసరమైన క్రీడాపరికరాలను  గాలి బులెట్లు, టార్గెట్ వ్యవస్థ అందజేశారు. దీనివలన వార్ఉ లాక్ దౌన్ మొదటి దశలో ఇళ్ళలోనే ఉండే శిక్షణ పొందటం సాధ్యమైంది.
 ఈ కష్టకాలంలో క్రీడాకారుల మానసిక స్థైర్యాన్ని కాపాడటానికి వారితో క్రమం తప్పకుండా సంభాషించటం వాళ్లను ప్రేరేపించటం లాంటి చర్యలు సాగాయి. వత్తిడిని సమర్థంగా ఎదుర్కోవటానికి, డిప్రెషన్ కి లోను కాకుండా ఉండటానికి, లక్ష్యం మీదనే దృష్టి నిలపటానికి వీడియో కాన్ఫరెన్సింగ్ ద్వారా సెమినార్లు, వర్క్ షాపులు నిర్వహించారు.
 2021 ఒలంపిక్స్ లో పాల్గొనాల్సిన క్రీడాకారులకు జాతీయ శిక్షణా శిబిరాలు పునరుద్ధరించబడ్డాయి. ప్రామాణిక నిర్వహణా విధానాలను కచ్చితంగా పాటిస్తూ ఈ శిబిరాల నిర్వహణ సాగుతోంది. వ్యక్తిగత, బృంద క్రీడాకారులకి నిర్దిష్టమైన కాలక్రమ పట్టిక తయారుచేసి గుంపులుగా కలిసే పరిస్థితి ఏర్పడకుండా శిక్షణ సాగిస్తున్నారు. జాతీయ శిబిరాలలో కోచ్ లు తప్ప మరే ఇతర సిబ్బందీ క్రీడాకారులను కలవకుండా జాగ్రత్తలు తీసుకుంటున్నారు.
కేంద్ర యువజన వ్యవహారాలు, క్రీడల శాఖ సహాయమంత్రి  శ్రీ కిరెన్ రిజిజు ఈరోజు రాజ్యసభలో ఒక ప్రశ్నకు లిఖితపూర్వకంగా ఈ సమాధానం ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 111.40 కోట్ల డోసులను అందించారు.
గత 24 గంటల్లో 11,850 కొత్త కేసులు నమోదయ్యాయి.
రికవరీ రేటు 98.26% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 12,403 మంది కోలుకున్నారు. దీంతో, కోలుకున్నవారి మొత్తం సంఖ్య 3,38,26,483 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.40% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,36,308. ఇది 274 రోజుల కనిష్ట స్థాయి.
రోజువారీ పాజిటివిటీ రేటు  గత 40 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 50 రోజులుగా 2% కన్నా తక్కువగా ఉంది.
ఇప్పటివరకు 62.23 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
శ్రీ అటల్ బిహారీ వాజ్ పేయివర్థంతి నాడు ‘సదైవ్ అటల్’ లోపుష్పాంజలి ని సమర్పించిన ప్రధాన మంత్రి
ఈ రోజు న శ్రీ అటల్ బిహారీ వాజ్ పేయి వర్థంతి సందర్భం లో ఆయన సమాధి ‘సదైవ్ అటల్’ లో పుష్పాంజలి ని ప్రధాన మంత్రి శ్రీ నరేంద్ర మోదీ సమర్పించారు.
ప్రధాన మంత్రి ఒక ట్వీట్ లో -
‘‘దేశ సేవ లో జీవన పర్యంతం అంకిత భావాన్ని చాటిన పూర్వ ప్రధాన మంత్రి వాజ్ పేయీ గారి కి ఈ రోజు న ఆయన యొక్క వర్థంతి సందర్భం లో ‘సదైవ్ అటల్’ ను దర్శించి శ్రద్ధాంజలి ని సమర్పించాను.’’ అని పేర్కొన్నారు.
ప్రధాన మంత్రి కార్యాలయం
స్థానిక చేనేత ఉత్పత్తుల కుసమర్థన ను అందించాలంటూ జాతీయ చేనేత దినం నాడు పిలుపునిచ్చిన ప్రధాన మంత్రి
చేనేత లు భారతదేశం వైవిధ్యాన్ని, అసంఖ్యాకం గా ఉన్నటువంటి చేనేత కార్మికులు, చేతి వృత్తుల వారి నేర్పరితనాన్ని ప్రకటిస్తున్నాయి: ప్రధాన మంత్రి
చేనేత లు భారతదేశం వివిధత్వాన్ని, అసంఖ్యాకంగా ఉన్నటువంటి చేనేత కార్మికుల, చేతి వృత్తుల వారి నేర్పు ను స్పష్టం చేస్తున్నాయి అని ప్రధాన మంత్రి శ్రీ నరేంద్ర మోదీ అన్నారు. స్థానికంగా తయారు అవుతున్న చేనేత ఉత్పాదనల కు సమర్థన ను అందించవలసిందంటూ ఆయన పిలుపునిచ్చారు.
ప్రధాన మంత్రి ఒక ట్వీట్ లో –
‘‘చేనేత లు భారతదేశం వివిధత్వాన్ని, అసంఖ్యాకంగా ఉన్నటువంటి చేనేత కార్మికుల, చేతి వృత్తుల వారి నేర్పు ను స్పష్టం చేస్తూ ఉంటాయి. జాతీయ చేనేత దినం #MyHandloomMyPride స్ఫూర్తి ని ఇనుమడింపచేయడం ద్వారా మన చేనేత కార్మికుల కు సమర్థన ను మరో మారు నొక్కిచెప్పేటటువంటి ఒక సందర్భంగా ఉంటోంది. రండి, స్థానిక చేనేత ఉత్పత్తుల కు మన సమర్ధన ను తెలియజేద్దాం.’’ అని పేర్కొన్నారు.
ఒలింపిక్స్ లో పతకం సాధించిన సాయిఖోమ్ మీరాబాయి చాను ఒక ట్వీట్ లో పేర్కొన్న మాటల ను ప్రధాన మంత్రి ఉదాహరిస్తూ తన ట్వీట్ లో :
‘‘గత కొన్నేళ్లు గా చేనేతలంటే ఒక కొత్త ఆసక్తి ఏర్పడటాన్ని గమనిస్తున్నాం. #MyHandloomMyPride స్ఫూర్తి ని @mirabai_chanu సమర్థించడం చూసి సంతోషం వేసింది. ఆత్మనిర్భర్ భారత్ ను నిర్మించడానికి చేనేతల రంగం తన తోడ్పాటు ను అందిస్తూనే ఉంటుందని నాకు పూర్తి నమ్మకం ఉంది.’’ అని పేర్కొన్నారు.